Hasan Azzun

Hasan Azzun — jazoirlik dzyudochi, yarim og‘ir vazn toifasida ishtirok etadi. 2003—2011-yillarda dzyudo bo‘yicha Jazoir milliy terma jamoasida chiqish qilgan, Afrika chempioni, Butunafrika o‘yinlarining bronza medali sovrindori, ko‘pgina milliy va xalqaro ahamiyatga molik turnirlar g‘olibi va sovrindori, Pekindagi yozgi Olimpiya o‘yinlari ishtirokchisi sanaladi.

 Tarjimai hol 
Hasan Azzun 1979-yil 28-sentabrda tug‘iladi.

U Jazoir terma jamoasi tarkibiga kirganda va Tunisdagi xalqaro turnirda ishtirok etganida, u yerdan yarim og‘ir vazn toifasida bronza medalini olib kelganda, 2003-yilgi mavsumda kattalar o‘rtasidagi xalqaro miqyosdagi birinchi jiddiy muvaffaqiyatiga erishadi.

2004-yilda ochiq vaznda Gamburg va Parijda bo‘lib o‘tgan Jahon Superkubogida ishtirok etib, Tunisdagi Afrika chempionatining bronza medali sovrindori bo‘ladi.

Hasan Azzun 2005-yilda Port-Elizabetda o‘tkazilgan Afrika chempionatida u yarim og‘ir vaznda bronza medalini qo‘lga kiritadi, shuningdek, ushbu  mavsumda u yana Gamburg va Parijdagi Jahon Superkubogida jang olib boradi.

2006-yilda Tunisdagi xalqaro turnirda g‘olib chiqadi, Mavrikiydagi Afrika chempionatida kumush medal sohibi bo‘ladi.

Azzun 2007-yilda Jazoirdagi Butunafrika o‘yinlarida o‘z rekordini yarim og‘ir vazn toifasida bahs olib bolib, qo‘lga kiritgan bronza medalini medallar ro‘yxatiga qo‘shib qo‘yadi. Shuningdek, Rio-de-Janeyrodagi jahon chempionatida u 1/32 finalda qozog‘istonlik Asxat Jitkeyevga imkoniyatni boy beradi va sovrindorlar qatoridan joy egallay olmadi.

2008-yilda Hasan Agadirda o‘tkazilgan Afrika chempionatida g‘alabaga erishadi va qator muvaffaqiyatli chiqishlari tufayli Pekindagi yozgi Olimpiya o‘yinlarida mamlakat sharafini himoya qilish huquqini qo‘lga kiritadi. 100 kg gacha bo‘lgan vazn toifasidagi dastlabki bahsda u ozarbayjonlik Movlud Miraliyevga mag‘lub bo‘ladi, so‘ng uchinchi o‘rin uchun tasalli beruvchi turnirda gruziyalik dzyudochi Levan Jorjolianiga yutqazib qo‘yadi.

Pekin Olimpiadasidan so‘ng Azzun Jazoirning dzyudo terma jamoasi tarkibida qoladi va yirik xalqaro turnirlarda ishtirok etishda davom etadi. 2009-yilda Hasan Marseldagi xalqaro turnirda bronza medali va Mavrikiydagi Afrika chempionatida kumush medalga sazovor bo‘ladi. O‘rtayer dengizi o‘yinlarida bor-yo‘g‘i 7-o‘rinni egallaydiJeux Méditerranéens de Pescara: Les participants honorés à Tizi Ouzou.

2010-yilda Yaoundedagi Afrika chempionatida uchinchi o‘rinni egalladi, Tokiodagi jahon chempionatida ko‘rsatgan natijalari bilan eʼtiborga tushadi va 1/16 finalda esa ozarbayjonlik Elmar Gasimovga imkoniyatni boy beradi.

2011-yilda yarim og‘ir vaznda Belgiya ochiq chempionatida g‘alaba qozonadi, Varshavadagi Jahon kubogida va Dakardagi Afrika chempionatida beshinchi o‘ringa chiqadi.

Azzun 2012-yilda Londondagi Olimpiada o‘yinlari saralash bosqichidan o‘tishga harakat qiladi, lekin buni uddasidan chiqmay sport faoliyatini shu yerda nihoyalaydi .

 

 

 Hassan Azzun — judoinside.com profili
 Hassan Azzun — Olimpiya o'yinlari statistikasi Sports-Reference.com saytida
 Hassan Azzun — Xalqaro Olimpiya qo'mitasi veb-saytidagi sahifa

Turkum:2008-yilgi Yozgi Olimpiada oʻyinlaridagi dzyudochilar
Turkum:Yashayotgan insonlar
Turkum:1979-yilda tugʻilganlar
Turkum:28-sentabrda tugʻilganlar
Turkum:Jazoir kishilari